కృష్ణగిరి జిల్లా

**కృష్ణగిరి జిల్లా, ** భారతదేశం తమిళనాడు రాష్ట్రం లోని జిల్లాలలో వాయవ్య భాగంలో ఒక జిల్లా. ఈ జిల్లా ధర్మపురి జిల్లా నుండి 2004 నాటికి వేరు చేయబడింది. కృష్ణగిరి మునిసిపల్ పట్టణం జిల్లా కేంద్రంగా ఉంది. తమిళనాడులో రెవెన్యూ, సాంఘిక సంక్షేమ శాఖలలో పైలట్ ప్రాతిపదికన నేషనల్ ఇ-గవర్నెన్స్ ప్రాజెక్ట్ (NEGP) కింద ఈ జిల్లాలో ఇ-గవర్నెన్స్ మొదటిసారిగా ప్రవేశపెట్టబడింది. భారతదేశంలో మామిడిని అత్యధికంగా ఉత్పత్తి చేసే జిల్లాలలో ఈ జిల్లా ఒకటి 2011 భారత జనాభా లెక్కలు ప్రకారం జిల్లాలో ప్రతి 1,000 మంది పురుషులకు 958 స్త్రీల లింగ నిష్పత్తితో 1,879,809 మొత్తం జనాభాను ఉంది. జిల్లాలో అత్యధిక జనాభా కలిగిన ప.ట్టణం హోసూర్.

## పేరు వెనుక చరిత్ర
కృష్ణ అనేది నలుపు అనే మాటకు పర్యాయపదం. నల్లటి గిరులు ఉన్నాయి కనుక ఇది కృష్ణగిరి అయింది. కృష్ణగిరిలో నల్లని గ్రానైటు గనులు అత్యధికంగా ఉన్నాయి. అంతేగాక ఈ ఊరు కృష్ణదేవరాయలు పాలనలో భాగంగా ఉంటూ వచ్చింది. కృష్ణదేవరాయలు మరణానంతరం ఈ ఊరికి ఈ పేరు వచ్చిందని భావిస్తున్నారు.

## భౌగోళికం,  వాతావరణం
కృష్ణగిరి జిల్లా వైశాల్యం 5143 చదరపు మైళ్ళు. కృష్ణగిరి జిల్లా తూర్పు సరిహద్దులో వేల్లూరు, తిరువణ్ణామలై జిల్లాలు, పడమర సరిహద్దులో కర్నాటక రాష్ట్రం, ఉత్తర సరిహద్దులో ఆంధ్రప్రదేశ్, రాష్ట్రం, దక్షిణ సరిహద్దులో ధర్మపురి జిల్లాలు ఉన్నాయి. కృష్ణగిరి జిల్లా సముద్రమట్టానికి 300-1400 మీటర్ల ఎత్తులో ఉపస్థితమై ఉంది. ఇది ఉత్తరంగా 11°12' -12° 49' అక్షాశం, తూర్పుగా 77° 27' E -78° 38' రేఖంశంలో ఉపస్థితమై ఉంది.

## దేవాలయాలు

* బెట్రాయస్వామి ఆలయం  దేంకనికోటై పట్టణంలో ఉంది. ఈ ఆలయం హిందూ దేవుడైన విష్ణువుకు అంకితమైంది. ఈ ఆలయం వైష్ణవ సంప్రదాయంలోని **108 [[అభిమాన క్షేత్రాలు|అభిమాన క్షేత్రం]]**లలో ఒకటిగా వర్గీకరించబడింది. 

## జిల్లా పరిపాలన
కృష్ణగిరి జిల్లా 2004 ఫిబ్రవరి 9న తమిళనాడు రాష్టంలో 30వ జిల్లాగా ఏర్పడింది. ఇది పూర్వపు ధర్మపురి జిల్లాలోని ఐదు తాలూకాలు, పది పంచాయితీ సమితులను విభజించి ఏర్పాటు చేయబడింది. కృష్ణగిరి జిల్లా మొదటి కలెక్టర్ మంగత్ రామ్ శర్మ.

జిల్లా పరిపాలనకు జిల్లా కలెక్టర్ నేతృత్వం వహిస్తారు. రెవెన్యూ పరిపాలన నిమిత్తం కృష్ణగిరి జిల్లా రెండు డివిజన్లు, ఏడు తాలూకాలుగా విభజించబడింది. ప్రతి డివిజన్‌కు ఒక రెవెన్యూ డివిజనల్ అధికారి నాయకత్వం వహిస్తారు. తాలూకా స్థాయి పరిపాలనకు ఒక తహశీల్దార్‌ బాధ్యత వహిస్తారు. ఈ జిల్లాలో అభివృద్ధి పరిపాలన గ్రామీణ ప్రాంతాల్లోని పంచాయితీలు (లేదా బ్లాక్‌లు) ద్వారా సమన్వయం చేయబడుతుంది. ఈ జిల్లాలో ఏడు పట్టణ పంచాయతీలు, 352 గ్రామ పంచాయతీలు, 874 రెవెన్యూ గ్రామాలు ఉన్నాయి. కృష్ణగిరి, హోసూరు రెండు రెవెన్యూ డివిజన్లు, కృష్ణగిరి, హోసూరు, పోచంపల్లి, ఊతంగరై, శూలగిరి, బర్గూర్, అంచెట్టి, డెంకనీకోట (Denkanikottai) ఎనిమిది తాలూకాలు ఉన్నాయి. కెలమంగళం, తళి, కృష్ణగిరి, శూలగిరి, వేపనపల్లి, హోసూరు, కావేరిపట్టణం, పోచంపల్లి, బర్గురు, ఊతంగరై 12 పంచాయతీ యూనియన్లు ఉన్నాయి.

## జనాభా గణాంకాలు
2011 జనాభా లెక్కల ప్రకారం, కృష్ణగిరి జిల్లాలో 1,879,809 జనాభా ఉంది, ప్రతి 1,000 మంది పురుషులకు 963 స్త్రీల లింగ నిష్పత్తి, జాతీయ సగటు 929 కంటే చాలా ఎక్కువ. మొత్తం జనాభాలో 217,323 మంది ఆరు సంవత్సరాల కంటే తక్కువ వయస్సు గలవారు ఉన్నారు.

వారిలో 112,832 మంది పురుషులు ఉండగా, 104,491 మంది స్త్రీలు ఉన్నారు. జనాభాలో షెడ్యూల్డ్ కులాలు వారు 14.22% మంది ఉండగా, షెడ్యూల్డ్ తెగలు వారు 1.19% మంది ఉన్నారు. జిల్లా సగటు అక్షరాస్యత 63.2%, జాతీయ సగటు 72.99% కంటే తక్కువ.

జిల్లాలో మొత్తం 448,053 గృహాలు ఉన్నాయి. మొత్తం 877,779 మంది కార్మికులు ఉన్నారు, వీరిలో 218,600 మంది సాగుదారులు, 197,369 మంది ప్రధాన వ్యవసాయ కార్మికులు, 15,237 మంది గృహ పరిశ్రమలు, 310,795 ఇతర కార్మికులు, 135,778 ఉపాంత కార్మికులు, 17,430 మార్జినల్ కార్మికులు ఉన్నారు. మొత్తం జనాభాలో 22.79% మంది జనాభా పట్టణ ప్రాంతాల్లో నివసిస్తున్నారు.

హిందూ మతం ప్రధాన మతం. మొత్తం జనాభాలో 91.7% మంది ఆచరిస్తున్నారు, ముస్లిం, క్రైస్తవ మైనారిటీలు 6.13%, 1.91% ఉన్నారు.

## వర్షపాతం
కృష్ణగిరి జిల్లా పర్వతాలతో, అడవులతో నిండిన భూభాగం కలిగిన జిల్లా. మైదానభూభాగంలో దక్షిణ పెన్నానది జలాలతో పంటలు పండిస్తున్నారు. జిల్లాలోని తూర్పు భూభాభాగం వేడివాతావరణం, పడమర భూభాగం విభిన్నంగా ఆహ్లాదకరమైన వాతావరణం కలిగిఉంది. వార్షిక వర్షపాతం 830 మిల్లీమీటర్లు ఉంటుంది. ఏప్రిల్, మే, జూన్ మాసాలలో వేసవి, జూలై, ఆగస్టు, సెప్టెంబరు మాసాలలో వర్షాలు, డిసెంబరు- ఫిబ్రవరి వరకు చలి ఎక్కువుగా ఉంటుంది.

## భూవివరణ
మొత్తం పంటభూమి, నీటిపారుదల, వైవిధ్యమైన పంటలు పండిస్తున్న భూమి, సారవంతమైన భూమి, చిత్తడినేలలు, అరణ్యం.

### విద్యారంగం
కృష్ణగిరి జిల్లాలో ప్రభుత్వనిర్వహణలో నడుస్తున్న మూడు ఆర్ట్స్ అండ్ సైన్స్ కళాశాలలు, రెండు కమ్యూనిటీ పాలిటెక్నిక్ కళాశాలలు ఉన్నాయి.పలు ప్రైవేటు ఆర్ట్స్ అండ్ సైన్స్, ఇంజనీరింగ్, ఒక ప్రభుత్వ మెడికల్, ఒక ప్రైవేటు మెడికల్ కళాశాలలు ఉన్నాయి. అంతేకాక తమిళనాడు ఆది ద్రావిడర్ హౌసింగ్ డెవలెప్మెంటు కార్పొరేషన్ నర్సింగ్, కేటరింగ్ ఒకేషనల్ ట్రైనింగ్ కోర్సులను చదవడానికి అవకాశం కలిగిస్తుంది. ఈ కోర్సులను ప్రైవేట్ శిక్షణా సంస్థద్వారా షెడ్యూల్డ్ జాతి, షేడ్యూల్డ్ తెగల ప్రజలకు శిక్షణ అందిస్తుంది.అలాగే పారిశుధ్యకార్మికులకు కూడా ఈ శిక్షణకు అవకాశం ఇస్తుంది.

అలాగే కృష్ణగిరి జిల్లాలో ప్రభుత్వం ఈ క్రింది విద్యా సంస్థలను నిర్వహిస్తుంది.

## ఆర్ధికరంగం
* క్రిష్ణగిరి జిల్లా మామిడికాయలకు ప్రసిద్ధిచెందింది. అలాగే క్రిష్ణగిరి జిల్లా గ్రానైట్ పరిశ్రమకు కూడా ప్రసిద్ధిచెందినది. జిల్లా అంతటా క్వారీలు, ప్రొసెసింగ్ యూనిట్లు విస్తరించి ఉన్నాయి. హోసూరు జిల్లాలో అత్యధికంగా పారిశ్రమికంగా అభివృద్ధిచేయబడింది.
* తమిళనాడు రాగి పంటలో 40% క్రిష్ణగిరి జిల్లాలో ఉత్పత్తి చేయబడడం ప్రత్యేకత.

### వ్యవసాయం
క్రిష్ణగిరి జిల్లాలో ప్రధాన పంట వ్యవసాయం వరి, మొక్కజొన్నలు, బనానా, చెరకు, కాటన్, చింతపండు, కొబ్బరి, మామిడి, వేరుశనగ, కూరగాయలు, పూలతోటలు. వ్యవసాయ వాణిజ్యానికి క్రిష్ణగిరి అనుకూలమైనది. " రిఒజనల్ అగ్రికల్చరల్ రీసెర్చ్ సెంటర్ ఆఫ్ తమిళనాడు అగ్రికల్చరల్ యూనివర్శిటీ " 18.5 హెక్టార్ల వైశాల్యంలో 1973 నుండి కావేరిపట్నం యూనియన్‌లో శక్తివంతంగా నిర్వహించబడుతుంది. ఆధునిక వ్యవసాయంలో రైతులకు సహకరించడానికి ఈ సంస్థ కృషిచేస్తుంది. ఈ సంస్థ పరిశోధనల ద్వారా హైబ్రీడు విత్తనాలను ఉత్పత్తిచేస్తుంది. ఈ విత్తనాలు నాణ్యమైన పంటను అత్యధికమైన పంటను అందిస్తుంది.

### పశుపోషణ , చేపల పెంపకం
** చేపల పెంపకం **2007 జూలై 15 గణాంకాలను అనుసరించి చేపల పెంపకం వివరణ. 

### పశుపోషణ
2006-2007 గణాంకాలను అనుసరించి క్రిష్ణగిరి జిల్లా పశుపోషణ ఆదాయవివరణ.

## ప్రయాణసౌకర్యాలు

కింది ప్రధాన రహదారులు కృష్ణగిరి గుండా వెళుతున్నాయి

### రహదారులు

### రైలుమార్గాలు
సేలం, బెంగుళూరు బ్రాడ్‌గేజి మార్గం హోసూరు గుండా నిర్మించబడింది. హోసూరు, జోలార్‌పేట రైలు మార్గం క్రిష్ణగిరి మార్గం మీదుగా నిర్మితమై ఉంది. హోసూరు లోని పారిశ్రామిక అభివృద్ధికి సహకరించేలా ఈ మార్గం మరింతగా అభివృద్ధిపనులు కొనసాగుతున్నాయి. ఈ మార్గం క్రిష్ణగిరిని చెన్నై, దాని నౌకాశ్రయాలతో చక్కగా అనుసంధానిస్తుంది.సరికొత్త ఆర్థికప్రణాళికా నివేదికలు ఈ రైలు మార్గ నిర్మాణం జోలార్‌పేట, తిరుపత్తూరు మద్య ఈ మార్గ నిర్మాణపు పనులు మొదలైయ్యాయని తెలుస్తుంది. ఒది కందిలి, క్రిష్ణగిరి చోళగిరిరి లను అనుసంధానిస్తూ నిర్మించబడుతూ ఉంది. 104 కిలోమీటర్ల పొడవున నిర్మించబడిన ఈ మార్గం రాయకోట్టై మార్గంలో కలుపబడుతుంది.

## జిల్లాలో ఆసక్తికరమైన ప్రదేశాలు

* కెనిల్వర్త్ కోట

## చిత్రమాలిక

దస్త్రం:Kistnagherry Krishnagiri.jpg|అలెగ్జాండర్ అల్లన్ "కిస్ట్నాగెర్రీ" కోట పెయింటింగ్
దస్త్రం:Oosor Hosur , Salem District.jpg|"హోసూర్ పాత ఫోటో"
దస్త్రం:View of Anchittidrug (Mysore). Between 1790 and 1792.jpg|అలెగ్జాండర్ అలన్ చిత్రించిన ”అంచెట్టిదుర్గం” పెయింటింగ్
దస్త్రం:Ryacotta in the Barramah'l.jpg|థామస్ డానియెల్ చిత్రించిన ”రాయకోట్టై కోట” పెయింటింగ్


## మూలాలు

## వెలుపలి లింకులు